CELEX: 62017CN0133
Language: da
Date: 2017-03-14 00:00:00
Title: Sag C-133/17: Anmodning om præjudiciel afgørelse indgivet af Curtea de Apel Cluj (Rumænien) den 14. marts 2017 — Dănuț Podilă e altri mod Societatea Națională de Transport Feroviar de Călători »CFR Călători« SA București

26.6.2017   
            
            
               DA
            
            
               Den Europæiske Unions Tidende
            
            
               C 202/9
            
         Anmodning om præjudiciel afgørelse indgivet af Curtea de Apel Cluj (Rumænien) den 14. marts 2017 — Dănuț Podilă e altri mod Societatea Națională de Transport Feroviar de Călători »CFR Călători« SA București
   (Sag C-133/17)
   (2017/C 202/14)
   Processprog: rumænsk
   
      Den forelæggende ret
   
   Curtea de Apel Cluj
   
      Parter i hovedsagen
   
   
      Sagsøger: Dănuț Podilă e altri
   
      Sagsøgt: Societatea Națională de Transport Feroviar de Călători »CFR Călători« SA București
   
      Præjudicielle spørgsmål
   
   
               1)
            
            
               Skal artikel 114, stk. 3, TEUF, artikel 151 TEUF og artikel 153 TEUF samt bestemmelserne i rammedirektiv 89/391/EØF (1) og de efterfølgende særdirektiver fortolkes således, at de er til hinder for, at en medlemsstat i Den Europæiske Union indfører frister og procedurer, som begrænser adgangen til klage og domstolsprøvelse med henblik på en klassificering af arbejdssteder som havende belastende eller særligt belastende forhold, med den følge, at arbejdstagerne ikke tilkendes den ret til sikkerhed og sundhed på arbejdsstedet, som en klassificering sikrer dem ret til i henhold til de nationale bestemmelser, som er opregnet i anmodningen om præjudiciel afgørelse?
            
         
               2)
            
            
               Er artikel 9, stk. 1, litra a), i direktiv 89/391/EØF til hinder for en national lovgivning, som ikke sanktionerer en arbejdsgivers manglende indhentelse af en vurdering af risici for sikkerheden og sundheden under arbejdet?
            
         
      (1)  Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (EFT 1989 L 183, s. 1).